stanford-oval/wikipedia huggingface dataset:
עבדאללה א-נסור
ביוגרפיה

א-נסור נולד בסלט שבצפון עבר הירדן בשנת 1939‏. הוא למד לתואר ראשון באוניברסיטה האמריקנית בביירות וסיים תואר שני בניהול באוניברסיטת מישיגן בארצות הברית. לאחר מכן סיים לימודי דוקטורט בכלכלה באוניברסיטת סורבון שבפריז.
א-נסור נבחר לראשונה לפרלמנט בשנת 1989 ומאז מכהן כחבר פרלמנט עד היום. לאורך השנים כיהן בתפקידי שר התכנון (1984-1985), שר החינוך (1989), שר החוץ (1991), שר התעשייה והכלכלה (1993), השר להשכלה גבוהה (1996) וסגן ראש הממשלה (1997-1998). כמו כן א-נסור היה מהכלכלנים הבולטים של ירדן במספר ארגונים כלכליים בינלאומיים כמו הבנק העולמי, קרן המטבע הבינלאומית ו-UNESCO.
ב-10 באוקטובר 2012, לאחר התפטרות ממשלתו של פאיז א-טראונה, מינה המלך עבדאללה את א-נסור לראשות הממשלה. לאחר הבחירות הכלליות בירדן בינואר 2013 הטיל המלך עבדאללה ב-9 במרץ על א-נסור את תפקיד הרכבת הממשלה פעם נוספת. הוא סיים את תהליך ההרכבה ב-30 במרץ 2013, אז הושבעה הממשלה לתפקיד. ביוני 2016 הוחלף א-נסור בהאני אל-מולקי.
הערות שוליים

1 2  Abdullah Ensour to head new government | The Jordan Times
↑  Jordan PM says election heralds wider reforms, Al Arabiya English, ‏2013-01-21 (באנגלית)
↑  Jordan's King Abdullah reappoints Ensour as PM | Reuters
↑  Ensour 19-member Cabinet sworn in | The Jordan Times
סרניק

| --- | --- |

 מדינה:  אוקראינה אוקראינה
 מחוז:  מחוז רובנו רובנו
 תאריך ייסוד:  1449 
 שטח:  69.17 קמ"ר
 גובה:  141 מטרים
 אוכלוסייה:  ‏
  ‑ בעיירה:  2,716 (2007)
 קואורדינטות:  51°49′N 26°13′E﻿ / ﻿51.817°N 26.217°E﻿ / 51.817; 26.217
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםסרניק(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםסרניק(למפת מחוז רובנו רגילה) רובנו ורש דובנו קוסטופיל סארני זדולבונוב אוסטרוה בלארוס ז'יטומיר חמלניצקי טרנופול לבוב ווהליןסרניק(למפת מחוז רובנו מוגדלת) רובנו ורש דובנו קוסטופיל סארני זדולבונוב אוסטרוה בלארוס ז'יטומיר חמלניצקי טרנופול לבוב ווהליןסרניק  he tabBackground:;tabBorder:#aaa;defaultTab:0;
 
סֶרניק (ביידיש: סערניק) או סרניקי (באוקראינית: Серники; בפולנית: Serniki; ברוסית: Серники) היא עיירה במחוז רובנו שבמערב אוקראינה, בסמוך לגבול אוקראינה–בלארוס. בעיר, השוכנת בחבל פולסיה (אנ'), התקיימה עד השואה קהילה יהודית גדולה.
תולדות היישוב

היישוב נוסד בשנת 1449. לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.
יהודי סרניק

בין מלחמות העולם נמנו בעיירה כ-1,100 יהודים, למעלה מחמישית מתושביה, ופעל בה סניף של תנועת בית"ר. בספטמבר 1939 נכבשה העיירה בידי ברית המועצות.
במהלך מבצע ברברוסה נכבשה העיירה בידי הגרמנים, ובתחילת אוגוסט 1941 רצחו בה אוקראינים מקומיים כ-150 גברים יהודים. לאחר מכן הוטלו על יהודי העיירה גזירות שונות, ובהן חובת ענידת טלאי צהוב וגיוס לעבודות כפייה.
בתחילת שנת 1942 רוכזו יהודי העיירה בגטו שהוקם בה, אליו הובאו בהמשך יהודים נוספים מכפרי הסביבה. עם הגעת ידיעות על הכנת בורות לרצח יהודי האזור, ניסו להימלט מהגטו שבעיירה מספר יהודים, ואלו נורו בידי השוטרים האוקראינים ששמרו על הגטו.
ב-8 בספטמבר 1942 התארגנה בעצת היודנראט המקומי בריחה המונית מהגטו שבעיירה, ובאותו לילה נמלטו ממנו כ-500 יהודים. כ-200 מהם נורו ונהרגו בשעת הבריחה. כ-550 היהודים שנותרו בגטו שבעיירה נרצחו למחרת ליד הכפר סוֹלוֹמיר (רו'), כ-8 ק"מ מהעיירה.
בבית עלמין הדרום הוקמה אנדרטה לזכר נספי קהילת סרניק.
מילידי העיר: המו"ל הוורשאי מרדכי קפלן והמו"ל היידי הניו-יורקי יעקב מרינוב (מאַרינאָוו).
גם בכפר ויצ'יבקה, הסמוך לעיירה סרניק, התקיימה עד השואה קהילה יהודית.
הערות שוליים

↑  אנדרטת המצבה לזכר קהילת סרניק באתר מרכז הארגונים של ניצולי השואה בישראל.
↑  יעקב מרינוב בלקסיקון יידיש.
| --- | --- |
בקרת זהויות :  NLI: 987007540217105171  LCCN: n96041629  VIAF: 143233118   WorldCat (עם VIAF): 143233118
סלאוקוס השני

סלאוקוס השני (קליניקוס, הגדול) היה המלך הרביעי של הממלכה הסלאוקית בין השנים 247–226 לפנה"ס, בנו של אנטיוכוס השני ואשתו הראשונה לאודיקי.
חייו

לאחר לידתו נשא אביו אנטיוכוס את ברניקי בתו של תלמי השני לאישה תוך הבטחה שבנה יהיה יורשו. לבסוף החזיר אליו אנטיוכוס את לאודיקי אך היא התנקמה בו ורצחה אותו ואת בנה של ברניקי כדי לסלול את הדרך למלוכת בנה שלה, סלאוקוס השני, והוא אכן עלה על כיסא המלכות תחת אביו. מיד עם הכתרתו רצח סלאוקוס את אמו החורגת ברניקי. במעשה זה עורר עליו את זעמו של אחיה תלמי השלישי וזה חידש את המלחמה בין הסלאוקים לתלמיים (246–241 לפנה"ס). במלחמה זו הוכה סלאוקוס השני קשות והדבר הוביל לכך שאחיו אנטיוכוס היירקס מרד בו, באקטריה ופרתיה נהיו עצמאיות ובאסיה הקטנה אבדה קפדוקיה.
עיצור שיני, חוכך, מסודק

| עיצור שיני, חוכך, מסודק |
| --- | --- |
 θʼ
קידוד
 X-SAMPA:  -
 Kirshenbaum:  -
להקשבה
 
רשימת עיצורים
עיצור שיני חוכך מסודק הוא צליל עיצורי קיים במעט שפות מדוברות. סימן ה־IPA לעיצור הוא /θʼ/.  עיצור זה היה קיים בפרוטו-שמית והיה אחד הצלילים של האות צד"י. ניתן היה לשמוע אותו בפרוטו-שמית במילים צְבִי, צוֹר, צִפּוֹרֶן, צֵל, צָלַע, צָמֵא, עצום, וצָהֳרַיִם. בלשנים מאמנים שזהו צלילה הישן של האות הערבית ظ בתקופה עתיקה ביותר, זמן רב לפני הערבית הקלאסית (ערבית של הקוראן).
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
סרקל ברוז'

אגודת הספורט המלכותית סרקל ברוז' (בהולנדית: Cercle Brugge Koninklijke Sportvereniging) היא קבוצת כדורגל בלגית מהעיר ברוז', המשחקת בליגת העל הבלגית.
הקבוצה נוסדה בשנת 1899. הקבוצה זכתה בשלוש אליפויות הליגה הבלגית ב-1911, 1927 וב-1930 ופעמיים בגביע הבלגי, בשנים 1927 ו-1985. במהלך עונת 1927, שחקן שלה אלברט ואן קויל נפטר כמה ימים לאחר המשחק וגם יו"ר הקבוצה נפטר.
הקבוצה הגיעה 5 פעמים נוספות לגמר הגביע הבלגי. כמו כן, הקבוצה נמצאת שנים בצמרת הליגה הבלגית, ולרוב משחקת במסגרות אירופאיות, אך בדרך כלל לא עוברת את השלבים המוקדמים.
סרנה גורדון

| --- | --- |
אין תמונה חופשית
 לידה:  3 בספטמבר 1963 (בת 61) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1987 
 מקום לימודים:  האקדמיה המלכותית לאמנות הדרמה (1985) 
 פרופיל ב-IMDb
 
סרנה גורדון (באנגלית: Serena Gordon; נולדה ב-3 בספטמבר 1963) היא שחקנית אנגלייה. היא הופיעה בין השאר בדמות אמנדה פרוסר בדרמה המשטרתית "The Bill", ובתפקיד קרוליין בסרט ג'יימס בונד "גולדן איי".
ביוגרפיה

גורדון נולדה בלונדון, ליועץ הנדל"ן סטרת'רן גורדון ולשופטת השלום ניקולה מרי גורדון. היא למדה באקדמיה המלכותית לאמנות הדרמה (RADA) באותה שנה יחד עם ג'יין הורוקס, והשתיים היו לחברות טובות. אחרי הלימודים הן היו שותפות לדירה בבייזווטר וחגגו את יום הולדת השלושים במסיבה בגראוצו' קלאב.
בשנת 2011 נפרדה גורדון מבעלה טים לורנס. השניים מנהלים יחד את הסניף הבריטי של מכון הופמן, המציג תוכנית פסיכולוגית שייסד בוב הופמן ב-1967. לבני הזוג יש שני בנים.
ב-2013 התחתנה גורדון עם אדם דאגלס, סוחר בספרים עתיקים, בארונדל שבמערב סאסקס.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1987 | מוריס | Maurice | גלדיס אולקוט | ללא קרדיט |
| 1987 |  | The New Statesman | ויקטוריה | בפרק "Passport to Freedom" |
| 1987 | קוויני | Queenie | פרונלה ראמזי | סדרת טלוויזיה (2 פרקים) |
| 1988 |  | Hannay | סימון אנג'קטל | בפרק "Death with Due Notice" |
| 1988 |  | Tumbledown | פילידה | סרט טלוויזיה |
| 1989 |  | Act of Will | גוון | מיני-סדרה |
| 1989 | בין שתי ערים | A Tale of Two Cities | לוסי מנט | מיני-סדרה |
| 1989 |  | After the War | אנני רוז | סדרת טלוויזיה (3 פרקים) |
| 1989 |  | Till We Meet Again | ג'יין לונגברידג' | סדרת טלוויזיה |
| 1989 |  | The Shell Seekers | אנאבל | סרט טלוויזיה |
| 1990 |  | Kinsey | טרישה מבוט | סדרת טלוויזיה |
| 1993 | ספר הפרשיות של שרלוק הולמס | The Casebook of Sherlock Holmes | ליידי אווה בלקוול | בפרק "The Master Blackmailer" |
| 1993 |  | Riders | ג'ייני הנדרסון | סרט טלוויזיה |
| 1993 |  | Dancing Queen | סופי | סרט טלוויזיה |
| 1994 |  | 99–1 | סרנה וייז | סדרת טלוויזיה (פרק אחד) |
| 1994 | בית וינדזור | The House of Windsor | קרוליין פינץ' | סדרת טלוויזיה (6 פרקים) |
| 1994 | שמיים כחולים | Blue Heaven | שירין | סדרת טלוויזיה (פרק אחד) |
| 1995 |  | Chiller | לואיז נייט | בפרק "Toby" |
| 1995 | גולדן איי | GoldenEye | קרוליין |  |
| 1996 | אגדות מעולם המסתורין | Tales from the Crypt | לא ידוע | בפרק "The Kidnapper" |
| 1997 |  | For My Baby | מולי |  |
| 1997 | דיאנה ואני | Diana & Me | ליידי שרה מיירס-בות' |  |
| 1998 |  | Speak Like a Child | Matron |  |
| 1999 | גן החצות של טום | Tom's Midnight Garden | מלודי לונג |  |
| 1999 | אריסטוקרטים | Aristocrats | קרוליין | מיני-סדרה |
| 2000 | בית האשליות | The House of Mirth | גוון סטפני |  |
| 2000 |  | Other People's Children | אליזבת' | מיני-סדרה |
| 2001 | בחזרה לאחוזת העמק | Monarch of the Glen | מרי | סדרת טלוויזיה (פרק אחד) |
| 2001 | 12 השליחים | Messiah | אליסון ריבס | סדרת טלוויזיה (2 פרקים) |
| 2003 | עדות אילמת | Silent Witness | סאלי באומן | בפרק "Answering Fire" |
| 2004 |  | Murder City | מקסין הולם | בפרק "Under the Skin" |
| 2005 |  | Heartless | שונה | סרט טלוויזיה |
| 2005 |  | The Bill | אמנדה פרוסר | סדרת טלוויזיה (9 פרקים) |
| 2007 | נטשה | Natasha | ג'אן לומיס |  |
| 2007 | הולבי סיטי | Holby City | איליין טיילור | בפרק "Bitter from the Sweet" |
| 2002, 2008 | רציחות במידסומר | Midsomer Murders | ג'יני שארפ / כריסטינה פינלייסון | סדרת טלוויזיה (2 פרקים) |
הערות שוליים

↑  "How we met: Serena Gordon and Jane Horrocks". The Independent. 15 בספטמבר 1996. {{cite news}}:  (עזרה)
| --- | --- |
בקרת זהויות :  ISNI: 0000 0000 3930 9196  LCCN: no00073915  MusicBrainz: 6e56db58-aa61-490c-a0ad-67dad1b1c0d6  NTA: 343390450  VIAF: 68479091   WorldCat (עם VIAF): 68479091
עג'לון

| --- | --- |

 מדינה:  ירדן ירדן
 שטח:  4 קמ"ר
 גובה:  719 מטרים
 אוכלוסייה:  ‏
  ‑ בעיר:  190,200
 קואורדינטות:  32°19′57″N 35°45′06″E﻿ / ﻿32.3325°N 35.751666666667°E﻿ / 32.3325; 35.751666666667 
 אזור זמן:  UTC+2
 http://www.ajloun.gov.jo
  מפת מיקום  מפה מפורטת   (למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלעג'לון(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלעג'לון  he tabBackground:;tabBorder:#aaa;defaultTab:0;
 
עג'לון (בערבית: عجلون), היא עיירה הררית בצפון ממלכת ירדן המשמשת כבירה של מחוז עג'לון. העיר ממוקמת 76 ק"מ צפונית־מערבית לבירה עמאן. היא ידועה במיוחד בשל שרידיה המרשימים של מצודת עג'לון, מצודה איובית מהמאה ה־12 שהורחבה בהמשך בידי הממלוכים.
היסטוריה

עג'לון נזכרת במרשם האוכלוסין העות'מאני שנערך בשנת 1596. באותה העת היו בה 313 משקי בית מוסלמים ו-20 רווקים מוסלמים, בנוסף ל-20 משקי בית נוצרים. אלו שילמו מיסים על תוצרת חקלאית מגוונת, לרבות עצי זית, כרמים, עצי פרי, ירקות וגינת פרי, פרדסים, בית אל-מל ומל גאיב, עיזים וכוורות, בנוסף להכנסות מזדמנות; מס שוק וטחנת מים; סך של 14,500 אקצ'ה.
בשנת 1838, רוב תושבי עג'לון היו מוסלמים סונים ונוצרים יוונים.
על-פי המפקד הירדני של 1961, התגוררו באותה העת 5,390 תושבים בעג'לון, מתוכם 2,023 נוצרים.
דמוגרפיה

בשנת 2015 התגוררו בעג'לון 9,990 נפש. במחוז עג'לון בכללותו, האוכלוסייה הייתה כ-176,080 ב-2015. שעה שבמחוז עג'לון הנוצרים הם מיעוט, הם מהווים מעל מחצית מתושבי העיר עג'לון. רוב המוסלמים בעיר משתייכים לשבט אל-סמדי.
גאוגרפיה

ישנה תיאוריה ששמה של העיירה קשור לעגלון מלך מואב המוזכר בתנ"ך, אם כי הקשר המדויק - אם קיים - אינו ברור.
מצודת עג'לון נבנתה בשנת 1184 על ידי עז אל-דין אוסאמה, גנרל בצבא צלאח א-דין. מתחתיה התגלו שרידיו של מנזר ביזנטי. המצודה שלטה בתנועה לאורך הכביש המחבר בין דמשק למצרים, ומסמנת את הגבול הרחוק ביותר של פלישות פרנקיות במהלך מסעי הצלב. הממלוכים הוסיפו למצודה מגדל בולט. המצודה נכבשה על ידי המונגולים בשנת 1260 ונפגעה מכך. המצודה ניזוקה ברעידת האדמה של 1837 ושוב ברעידת האדמה של שנת 1927.
במרכז עג'לון נמצא מסגד עג'לון הגדול. מסגד זה הוא אחד העתיקים ביותר שקיימים בירדן, ונבנה לפני כ-800 שנה. מבנה זה היה בעבר כנסייה נוצרית ביזנטית, ובמקום נמצאו כתובות בשפה היוונית. מגדל התפילה מכונה בפי חלק מהמקומיים "הפילטר" (הכוונה למסנן סיגריות, מכיוון שחצי מהמגדל נבנה מעל מגדל מרובע, ככל הנראה מגדל פעמונים של הכנסייה). בשנת 2007 החלה העבודה על שיפוץ המסגד כדי לאפשר לתיירים לבקר בו. בסופה של שנת 2013, הקיר המערבי של המסגד התפרק, ובמקום התגלו ספר תנ"ך וצלבים.
גאוגרפיה > אקלים

בעג'לון שורר אקלים ים-תיכוני. הטמפרטורה השנתית הממוצעת היא 16.7 מעלות צלזיוס, ו-467 מילימטרים (18.39 אינץ') של משקעים יורדים מדי שנה.
טופוגרפיה

הרי עג'לון מכוסים בצמחייה וביערות ירוקים עבותים, ומהווים יעד פופולרי לטיפוס הרים. פסגות ההרים מגיעות לגובה של כ-1268 מטר מעל גובה פני הים. בחורף מתחוללות סופות שלגים בהרים אלו.
גלריה

מרכז עג'לון
מצודת עג'לון
הרי עג'לון
ארוחת בוקר בעג'לון
יערות ליד עג'לון
מסגד עג'לון הגדול
הערות שוליים

↑  Hütteroth and Abdulfattah, 1977, p. 162
↑  Smith, in Robinson and Smith, 1841, vol 3, 2nd appendix, p. 166
↑  Government of Jordan, Department of Statistics, 1964, p. 13
↑  Government of Jordan, Department of Statistics, 1964, pp. 115–116
↑  Teller, Matthew (2012), The Rough Guide to Jordan, Rough Guides, p. 173, ISBN 978-1-85828-740-9
| --- | --- |
בקרת זהויות :  NLI: 987007535846705171  BnF: cb13508804z (data)  LCCN: n98045786  SUDOC: 14746868X  VIAF: 137384516   WorldCat (עם VIAF): 137384516 
אזור כפרי סמוך לעג'לון
סטריקוב

סטריקוב (בפולנית: Stryków) היא עיירה במחוז זגייז' שבפרובינציית לודז' בפולין, בה התקיימה עד השואה קהילה יהודית גדולה.
תולדות היישוב

לסטריקוב הוענקו זכויות עיר בשנת 1394, ובמשך מאות שנים הייתה בבעלות משפחות אצולה.
בחלוקת פולין השנייה נכללה העיירה בשטחי פרוסיה, ובשנת 1815 נכללה בתחום פולין הקונגרסאית.
יהודי סטריקוב

יהודים התיישבו בעיירה מסוף המאה ה-17, ובה נוסדה שושלת האדמו"רים של חסידות סטריקוב. בין מלחמות העולם נמנו בעיירה כ-2,000 יהודים, כמחצית מתושביה, והתקיימה בה פעילות של המפלגות היהודיות השונות.
לאחר כיבוש סטריקוב בידי הגרמנים ב-7 בספטמבר 1939, היא סופחה לשטחי הרייך השלישי, וב-29 בדצמבר 1939 גורשו כ-1,600 מיהודיה למחנה באזור גלובנו, ממנו הועברו לגטו ורשה בפברואר 1941.
378 יהודים שנותרו בעיירה, ופליטים יהודים נוספים שהגיעו אליה, רוכזו באביב 1940 בגטו מוקף גדר תיל שהוקם בה, ממנו גורשו באביב 1942 לגטו בז'זיני, אשר ממנו הועברו כעבור זמן קצר לגטו לודז'.
לקריאה נוספת

מ. צאנין, זגארז', סטריקוב, אוזורקוב בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 94–96 (תיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם)
אנדרטה לזכר יהודי סטריקוב שנספו בשואה, בבית העלמין בחולון
סירת מנוע

| --- | --- |

סירת מנוע באגם בגני יהושע
 כללי
 סוג:  חסרת סיפון
 גוף:  הסירה חסרת סיפון ומנועה מובנה בתוך גופה.
 מטרות:  דייג, נופש או ספורט ימי
 תכונות נפוצות
 גודל:  סירה גדולת ממדים
 הנעה:  מנוע בנזין או דיזל
 חומרים:  מנוע, סירה 
 
סירת מנוע היא סירה המונעת על ידי מנוע בנזין או מנוע דיזל, חיצוני או פנימי. ממדיה קטנים והיא חסרת-סיפון, ומשמשת על פי רוב לדיג, נופש וספורט ימי. גם סירת מרוץ נחשבת סירת מנוע והיא מתוכננת לשוט במהירות רבה ביותר בתחרויות או בגרירת גולש סקי מים.
רגולציה בישראל

בישראל אירעו מספר תאונות שסירות מנוע היו מעורבות בהן, חלקן קטלניות. בייחוד ידועה התאונה בכנרת בה נהרג שוער מכבי חיפה ונבחרת ישראל בכדורגל אבי רן. בעקבות זאת הוחמרה הרגולציה על בעלי ומשתמשי הסירות. תקנות משרד התחבורה (רספ"ן - רשות הספנות והנמלים) מגדירות סירת מנוע ככלי שיט שאורכו אינו עולה על 7 מטרים, אשר אינו אופנוע ים או מפרשית, ואשר מונע בכוח מנוע, וקובעות כי השטתו מותרת רק ברישיון. 
הסירות מחולקות לשני סוגים:
עוצמה א' - מנוע בהספק של 5 כ"ס עד 150 כ"ס
עוצמה ב' - מנוע מעל תחום זה.
לכל סוג יש תנאי רישיון שונים.
על מנת להשיט סירת מנוע מסוג עוצמה א' נדרש רישיון "משיט 12" של משיט ועל מנת להשיט סירת מנוע מסוג עוצמה ב' נדרש רישיון "משיט 13" של רספ"ן.
בישראל ניתן לשכור סירות מנוע לשיט בכנרת, בגני יהושע בתל אביב ובפארק הלאומי ברמת גן.
ראו גם

סירת מפרש
סרקיאורניס

| סרקיאורניס |
| --- | --- |

תקופה
יורה תיכון, 165–162 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: סרקיאורניס
מין:: Serikornis sungei
שם מדעי
 Serikornis ‏2017

סרקיאורניס (שם מדעי: Serikornis; מילולית: "עוף משי") הוא סוג נכחד של דינוזאור ממשפחת האנכיאורניטיים, אשר התגלה בתצורות טיאוג'ישן (Tiaojishan Formation) שבליאונינג, סין. הסוג תואר ב-2017 בידי החוקר Lefèvre עקב דמיון הנוצות למבנה הנוצות של תרנגול המשי. ונכלל בו מין יחיד - Serikornis sungei. הוא התקיים בתור היורה שלפני 165 עד 162 מיליון שנה מזמננו.
מאפיינים

הסרקיאורניס ידוע ממספר ממצאים בודדים של פרט בודד, אשר הכילו נוצות ממגוון סוגים שמוקמו לאורך העורף, הגפיים הקדמיות ונוצות ארוכות יותר לאורך הרגליים האחוריות והזנב.
הוא הגיע לאורך משוער של 45 ס"מ בלבד ובמראהו דמה מעט לעופות האמיתיים, אך היה פרימיטיבי יותר, חסר יכולת תעופה והיה בעל מאפיינים של תרופודים דמויי דרומזאוריים כמו המיקרורפטור. עם זאת הוא היה קרוב בעיקר לאנכיאורניס וקרוביו ואולי יכל לדאות מבין הענפים ביערות סין.
מבנה לסתותיו המכילות שיניים חרוטיות רבות מעיד שהיה צייד של טרף קטן כמו חרקים ועכבישים.
סרקופג הזוג הנשוי

| --- | --- |

 מידע כללי
 פַּסל:  אטרוסקים
 תאריך יצירה:  המאה ה-6 לספירה
 טכניקה וחומרים:  טרקוטה
 ממדים בס"מ
 אורך:  190 ס״מ 
 גובה:  114 ס״מ 
 נתונים על היצירה
 זרם אמנותי:  אמנות אטרוסקית, אטרוסקים 
 מיקום:  המוזיאון האטרוסקי הלאומי רומא שבאיטליה
 
"סרקופג הזוג הנשוי" (באיטלקית: Sarcofago degli Sposi) הוא כינויו של סרקופג אטרוסקי המתוארך לסוף המאה ה-6 לפנה"ס. אורכו של הסרקופג, העשוי טרקוטה צבועה, הוא 190 ס"מ וגובהו הוא 114 ס"מ. הסרקופג נמצא במאה ה-19 לספירה בבית קברות עתיק בצ'רווטרי (Cerveteri), והוא מוצג כיום במוזיאון האטרוסקי הלאומי בוילה ג'וליה (Villa Giulia) שברומא.
הסרקופג מתאר דמויות של גבר ואישה הנמצאים בתנוחת הסבה, כאשר מכסה הסרקופג משמש גם כמעין מיטה. הגבר חובק את כתף האישה בידו האחת ואילו ידו השנייה מושטת לעבר ידה של האישה. פני הדמויות מזכירים את סגנון הפיסול היווני הארכאי. זקנו של הגבר וסגנון הצמות של האישה מזכירים את פסלי הקורה והקורוס הארכאים. על פני הדמויות מופיע אף ה-"חיוך הארכאי" ועיניהן מוגדשות וגדולות. לעומת הראש והטורסו הפיסוליים של הדמויות, שאר הגוף מתואר כתבליט שטוח.
ראו גם

פיסול רומי
סרקופג יוניוס באסוס

ישו ולצדו פאולוס ופטרוס, פרט ממרכז הרגיסטר העליון
"סרקופאג יוניוס באסוס" הוא סרקופג העשוי אבן שיש המתוארך לשנת 359 לספירה והוא מוצג כיום במוזיאון הוותיקן ברומא.
הסרקופג שייך לאדם נוצרי בשם יוניוס באסוס (בלטינית: Junius Bassus), בנו של קונסול רומי אשר היה בעל תפקיד בפרפקטורה הרומית. כתובת על הסרקופג, הכתובה לטינית, מספרת אודותיו:
"יוניוס באסוס, חבר הסנאט, אשר חי ארבעים ושתיים שנה ושני חודשים, הצטרף אל האל במהלך שרותו את השלטון הרומי והמיר את דתו ב-25 בספטמבר, בשנת המועצה של [הסנאטורים] אוסאביו (Evsebio) ויפאטו (Ypatio)."
כתובת נוספת, הממוקמת בחלקו העליון של הארון, מתארת בצורה מליצית את האבל על מותו:
"...הוא עודד נהרות של שפע, בהדריכו את האנשים לטובת המולדת ובית הסנאט. הוא נפטר, בדמעותיה הנצחיות של העיר לא הותר למשרתיו של האדון לשאת את ארונו כי זה היה נטלם של ההמון הפשוט. כל הקהל בכה - אמהות, ילדים [ואף] הזקנים, המסדר האדוק של חברי הסנאט השילו בגדיהם ובכו. אז המצבות [נדמו] כבוכיות והבתים עצמם, לאורכה של הדרך, נאנחו. כבוד גדול ונעלה לאלו אשר חיים, כבוד גדול ונשגב הוא [המעמד אשר] איפשר לו המוות להשיגו."
הסרקופג סובל מנזק רב, אולם אחד מצדדיו נשאר במצב טוב. הוא מורכב משתי רצועות אורך (רגיסטרים) הנושאות אופי של מבנה אדריכלי. מבנה זה שבבסיסו אפריז אופייני לסרקופגים מאזור רומא. ברגיסטר העליון מופיע אפריז ישר הנקטע על ידי עמודים בסגנון קורינתי, ואילו החלק התחתון מורכב מקשתות ומקשתות מחודדות (המזכירות מעין צורה של גמלון) המופיעות לסירוגין. גם בין קשתות אלו מופיעים עמודים קורינתיים.
במרכזו של הרגיסטר העליון מופיע דמותו של ישו המתואר כשופט היושב על כיסא. לצידו מתוארים פאולוס ופטרוס השליחים. מתחת לכיסאו ישו מופיע דמות מואנשת של השמיים. תיאור כזה מסמל את אלהותו העל טבעית ואת המעמד אשר מתרחש מחוץ לטבע. מתחת לתיאור זה מופיע תיאור של כניסת ישו לירושלים. שני דימויים אלו משלימים האחד את השני בכך שהם מציגים את המימוש הארצי והאלוהי בדמותו של ישו.
ברגיסטר העליון מופיעים גם (משמאל לימין) תיאורים של עקדת יצחק, מעצרו של פטרוס, מעצרו של ישו ופונטיוס פילטוס הרוחץ את ידיו. ברגיסטר התחתון מופיעים איוב, אדם וחוה בגן העדן, דניאל ומעצרו של פאולוס. התיאורים מציגים את הדמויות בסביבה בעלת משמעות. כך לדוגמה מייצג עץ את גן העדן בסצנת אדן וחווה, את המימד הנוף בכניסת ישו לירושלים. גם בתיאורים אחרים מוצאים ניסיון לכינונה של סביבה ממשית. אופי פיסול הדמויות שואב הרבה ממסורת הפיסול היוונית והרומית בתיאור התנוחות והטיפוסים המפוסלים. עם זאת יש בתיאורים אלו מעין נסיגה מן הרצון לתיאור גוף אדם במסורת הפיסול הקלאסית.
פרשנות אפשרית של מבנה הסרקופג יכולה להיחשף בפנינו מתוך אופן הצבת הדמויות כממוסגרות בין העמודים. מיקום זה מכפיף אותן בצורה סמלית אל סדר צורני המבטא עולם מסודר והרמטי. גם מערך הדימויים, כלומר בחירת הסצנות ואופן מיקומן בסרקופג, חושף את משמעותו הסמבולית כמבשר על עליונותה של הדת הנוצרית. משמעות כזו מבוססת על "פרה פיגורציה", כלומר על שיטת הרמנויטיקה של כתבי הקודש הנוצריים, התופסת את סיפורי הברית הישנה כאנלוגיה וכרמז מקדים אל סיפורי הברית החדשה.
הערות שוליים

↑  הפרפקטורה הרומית כללה תפקידים שלטוניים שונים, מנהלתיים וביצועיים, תחת שלטון הטטרכים הרומים.
↑  הקטע הוא תרגום מילולי מאנגלית.
↑  בלטינית: Praefectura; באנגלית: Preecture
↑  neophyte - גם במשמעות של כומר מתחיל
↑  הקטע הוא תרגום מילולי מלטינית.
↑  starving peaple.
↑  to give forth sighs.
↑  Rodley, Lyn, Byzantine Art and Architecture, An Intreduction, Cambridge University Press, Cambridge, 1994, pp. 31-32.
↑  דוגמה לפרשנות כזו של הדמות ניתן למצוא ב: Silver, Lary, Art in History, Printice Hall Inc, New Jersey, 1993, p.87.
↑  כנען-קדר, נורית, תחייתו של הפיסול באירופה, הוצאת הקיבוץ המאוחד, תל אביב, 2002, עמ' 40.
↑  לסיכום על נושא זה ראה מאמרה של לורן ספיקובסקי ב"קישורים חיצוניים".
עיצור שיני, אפי

| עיצור שיני, אפי |
| --- | --- |
 n̪
 מספר IPA:  116 408
קידוד
 יוניקוד:  U+006E U+032A
 X-SAMPA:  n_d
 Kirshenbaum:  ]n
רשימת עיצורים
עיצור שני אפי הוא צליל עיצורי המצוי בשפות מדוברות רבות. סימן ה-IPA לעיצור הוא /n̪/, ובמערכת X-SAMPA הוא נכתב כ-n_d. העיצור מבוטא באנגלית, אם כי במעמד אלופון בלבד.
התרחשות

| שפה | מילה | IPA | משמעות |
| --- | --- | --- | --- |
| אנגלית | month | [mʌn̪θ] | 'חודש' |
| ספרדית | canción | [kan̪ˈθjõ̞n] | 'שיר' |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
עיצור שיני, חוכך, אטום

עיצור שיני, חוכך, אטום הוא צליל עיצורי המצוי בחלק מהשפות המדוברות. סימן ה-IPA לעיצור הוא תטא יוונית קטנה /θ/, ובמערכת X-SAMPA הוא נכתב כ-T. זהו הצליל הישן ל-ת"ו רפה, וניתן היה לשמוע אותו בהגיות העברית המקראית והטברנית. זהו צליל האות הערבית ث, וצליל שילוב האותיות Th בשפה האנגלית במילה כגון Path. עיצור זה היה קיים בפרוטו-שמית והיה אחד הצלילים של האות שי"ן. ניתן היה לשמוע אותו בפרוטו-שמית במילים שַׁאֲרָה, שָׁב, שְׁנִיָה, שָׁבַר, שָׁד, שׁוּעָל, שָׁעָר, שָׁכֹל, שָׁכַל, שְׁלֹשָה, שֶׁלֶג, שָׁם, שְׁמוֹנֶה, שׁוֹר ושׁוּם.
התרחשות

| שפה | מילה | IPA | משמעות |  |
| --- | --- | --- | --- | --- |
| אנגלית | thin | [θɪn] | 'דק' |  |
| ספרדית | ceja | [θexaˈ] | 'גבה' | בשימוש רק בספרד |
| עברית | עברית | [ʕivˈriːθ] | 'עברית' | בהגייה תימנית ובהגיית עולי עיראק |
| ערבית | ثابت | [θaːbitˈ] | 'איתן' |  |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט